CELEX: 62011TN0467
Language: el
Date: 2011-08-29 00:00:00
Title: Υπόθεση T-467/11: Προσφυγή της 29ης Αυγούστου 2011 — Colgate-Palmolive κατά ΓΕΕΑ — dm-drogerie markt (360° SONIC ENERGY)

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/23
            
         Προσφυγή της 29ης Αυγούστου 2011 — Colgate-Palmolive κατά ΓΕΕΑ — dm-drogerie markt (360° SONIC ENERGY)
   (Υπόθεση T-467/11)
   2011/C 319/49
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Colgate-Palmolive Company (Νέα Υόρκη, Ηνωμένες Πολιτείες) (εκπρόσωποι: M. Zintler και G. Schindler, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: dm-drogerie markt GmbH & Co. KG (Καρλσρούη, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 25ης Μαΐου 2011 στην υπόθεση R 1094/2010-2, και
            
         
               —
            
            
               να απορρίψει της ανακοπή.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «360° SONIC ENERGY», για «οδοντόβουρτσες» της κλάσεως 21 — Αίτηση καταχωρίσεως κοινοτικού σήματος υπ’ αριθ. 6236533
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο υπ’ αριθ. 842882 διεθνές λεκτικό σήμα «SONIC POWER», για προϊόντα των κλάσεων 3 και 21
   
      Απόφαση του τμήματος ανακοπών: Έκανε δεκτή την ανακοπή και απέρριψε ολικώς την αίτηση καταχωρίσεως κοινοτικού σήματος
   
      Απόφαση του τμήματος προσφυγών: Απέρριψε την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών εσφαλμένως έκρινε ότι υπάρχει κίνδυνος συγχύσεως μεταξύ των συγκρουόμενων σημάτων.